স্বামীর শূন্য পদে উপমুখ্যমন্ত্রী সুনেত্রা পাওয়ার, আজ সন্ধ্যায় শপথগ্রহণ!

ওয়েবডেস্ক- বিমান দুর্ঘটনায় আকস্মিক মৃত্যু হয়েছে অজিত পাওয়ারের (Ajit Pawar) । সদ্য স্বামীকে হারিয়েছেন সুনেত্রা পাওয়ার (Sunetra Pawar) । স্বামীর ছেড়ে যাওয়া শূন্যপদের জন্য তাঁকেই বেছে নেওয়া হয়েছে। সুনেত্রাকেই এনসিপি বিধায়ক দলের নেত্রী হিসেবেও বেছে নিয়েছে দল। শনিবার সন্ধ্যায় আজ মহারাষ্ট্রের নতুন উপ-মুখ্যমন্ত্রী (Deputy Chief Minister) হিসেবে শপথ গ্রহণ করবেন সুনেত্রা। মহারাষ্ট্রের প্রথম মহিলা উপমুখ্যমন্ত্রী হবেন সুনেত্রা। রাজভবনে হবে এই শপথগ্রহণ অনুষ্ঠান।

বারামতীতে এই অভিশপ্ত বিমান দুর্ঘটনা প্রাণ কেড়ে নেয় অজিত পাওয়ারের। ফলে পদটি খালি হয়ে যায়। মহারাষ্ট্রের উপ-মুখ্যমন্ত্রী হিসেবে শপথ নেবেন সুনেত্রা। দলের কার্যনির্বাহী সভাপতি প্রফুল প্যাটেল ও রাজ্য সভাপতি সুনীল তটকর সহ এনসিপি নেতারা ওই পদের জন্য সুনেত্রাকেই উপযুক্ত হিসেবে তাঁর নাম মুম্বইয়ের বিধানভবনে বৈঠক করেন।

এদিকে এনসিপি প্রধান শরদ পাওয়ার (NCP chief Sharad Pawar) সংবাদমাধ্যমকে বলেছেন যে, তিনি বা তার পরিবার কেউই এই ঘটনা সম্পর্কে অবগত নন, এই সিদ্ধান্ত নিয়েছে তার ভাগ্নের দল।

আরও পড়ুন- ১ ফেব্রুয়ারি সংসদে কেন্দ্রীয় বাজেট পেশ, একাধিক প্রত্যাশায় মধ্যবিত্তরা

উপ মুখ্যমন্ত্রী হিসেবে শপথ নেওয়ার জন্য সুনেত্রাকে রাজ্যসভার আসন পদত্যাগ করতে হবে। সুনেত্রা পওয়ার স্থিতিশীল উন্নয়ন, পরিবেশ সংরক্ষণ এবং গ্রামীণ ক্ষমতায়নের ক্ষেত্রে তার কাজের জন্য পরিচিত। বৈঠকের আগে, রাজ্য সভাপতি সুনীল তটকর বলেন যে, দলের বিধায়করা সুনেত্রা পাওয়াকেই বিধায়ক দলের নেত্রী হিসেবে নির্বাচিত করবেন বলে আশা করা হচ্ছে।

NCP নেতা ছগন ভুজবল জানিয়েছেন, শনিবারই সুনেত্রা পাওয়ারের শপথগ্রহণে সম্মতি দিয়েছেন মুখ্যমন্ত্রী দেবেন্দ্র দেবেন্দ্র ফড়নবীশ। অজিত পাওয়ারের এই পাওয়ার পরিবারে আরও এক সদস্যের মারাঠা রাজনীতিতে গুরুত্বপূর্ণ উত্থান। এই পদক্ষেপ এনসিপি দলের ভবিষ্যতের রূপরেখার নয়া দিশা দেখাবে বলেও মনে করছেন অভিজ্ঞ মহল।